cyanic-selkie/wikianc huggingface dataset:
Spillteori
Simultane og sekvensielle spill
Simultane spill er spill hvor begge aktører handler samtidig, eller i det minste er uvitende om hverandres tidligere valg (og dermed blir spillet reelt sett simultant). Et eksempel er selskapsleken stein-saks-papir, hvor den beste strategien er å velge henholdsvis stein, saks og papir like ofte, men i uregelmessige intervaller. Sekvensielle (dynamiske) spill er spill hvor aktørene har en viss kunnskap om det foregående handlingsforløp. Dette behøver ikke å bety at de har perfekt informasjon om hver tidligere handling. For eksempel vet en aktør kanskje at en tidligere spiller ikke foretok et bestemt valg, uten dermed å vite hvilke av de andre mulige valg denne andre aktør faktisk foretok.
Perfekt og imperfekt informasjon
En betydelig andel sekvensielle spill består av spill med perfekt informasjon. I slike spill kjenner alle aktører de foregående aktørers handlinger. Derfor er det kun sekvensielle spill som kan innebære perfekt informasjon, siden ikke alle aktører i simultane spill kjenner de andres valg. De fleste studerte spill i spillteori har imperfekt informasjon, selv om det finnes interessante eksempler på spill med perfekt informasjon, blant annet sjakk, kalaha og go.
Perfekt informasjon blir ofte forvekslet med fullstendig informasjon, som er et lignende begrep. Fullstendig informasjon krever at hver aktør kjenner de andre aktørers strategier og belønninger, men ikke nødvendigvis deres handlinger. Et eksempel på slike spillsituasjoner kan være halvlukkede, oppstykkede auksjoner hvor hver budgiver kjenner hvor mye som kan auksjoneres bort til hver aktør (belønningen), og hvor sterkt ønske hver aktør har om å nå opp i auksjonen, men ikke kjenner til hva hver enkelt aktør byr. Mange auksjoner over radiofrekvenser auksjoneres ut under slike forhold for å maksimere statens inntekter og hindre samarbeid mellom budgiverne.
Uendelig lange spill
Av praktiske årsaker blir modellerte spill som studeres innen økonomi normalt avgjort etter et endelig antall trekk. Rene matematikere – særlig innenfor mengdeteori – studerer gjerne spill som varer i et uendelig antall trekk, og hvor målet er å identifisere gode eller dominerende strategier snarere enn å identifisere vinnere og tapere. Ved hjelp av utvalgsaksiomet kan det vises at det finnes spill hvor ingen av aktørene har en vinnende strategi – selv i spill med perfekt informasjon. Eksistensen av slike strategier i kompliserte spill har viktige konsekvenser for studiet av deskriptiv mengdeteori.
Dan Hăulică
Dan Hăulică (født 7. februar 1932 i Iași, død 17. august i 2014 i București ) var en rumensk litteraturessayist, kunstkritiker og -historiker, korresponderende medlem av Det rumenske academiet (siden 1993), og i en lengre periode sjefsredaktør for verdenslitteraturtidsskriftet Secolul 20.
Mellom 1956 og 1958 var han ansatt i redaksjonen i litteraturtidsskriftet Gazeta literară i Bucureşti, for deretter å arbeide som forsker ved Instituttet for litteraturhistorie og -teori «George Călinescu». I 1962 ble han ansatt i redaksjonen i avisen Scînteia, og i 1963 ble han sjefredaktør i Secolul 20.
EM i skyting 2019
EM i skyting 2019 var et tredelt mesterskap i skyting som ble arrangert i Italia fra 3. til 26. september 2019.
Hagleskyting ble arrangert i Lonato del Garda fra 9. til 22. september, pistolskyting (25/50 meter) ble arrangert fra 12. til 23. september i Bologna, mens 300-meters øvelsene ble arrangert i Tolmezzo fra 22. til 26. september.
Dan Hăulică
Den 31. juli 1990 ble han utnevnt til ambassadør og fast representant for Romania i UNESCO.
Dixon Entrance
Dixon Entrance (fransk: Entrée Dixon, haida: Seegaay) er et sund i Nord-Amerika som skiller Alexanderøyene i Alaska i nord fra øya Graham i øygruppen Haida Gwaii i Britisk Columbia i sør. Den internasjonale maritime grenselinjen som går gjennom sundet mellom USA og Canada er omdiskutert.
Sundet har innløp mellom Kapp Muzon på øya Dall og øya Langara like nord for Graham, og strekker seg østover til det kanadiske fastlandet. Det er en del av en innaskjærs seilingsrute for skip langs Nord-Amerikas stillehavskyst, og markerer også den østlige overgangen mellom Stillehavet og Alaskabukta. Fra sundet fortsetter stredene Clarence i nordlig retning og Hecate sørover.
Sundet har navn etter George Dixon, som var kaptein i den britiske marinen.
9. etappe av Tour de France 2012
Niende etappe av Tour de France 2012 var en 41,5 km lang tempoetappe. Den ble kjørt mandag den 9. juli fra Arc-et-Senans til Besançon.
Bradley Wiggins sikret seg sin første etappeseier i Tour de France, og økte ledelsen til Cadel Evans sammenlagt med 1 minutt og 43 sekunder. Lagkamerat Chris Froome tok andreplassen og rykket dermed opp til tredjeplass i sammendraget. Tejay van Garderen tok tilbake den hvite ungdomstrøya.
Eksterne lenker
2012 Tour de France, Prologue to Stage 10
Jonas Leandersson
Jonas Leandersson (født 22. januar 1990) er en svensk orienteringsløper som konkurrerer for den svenske orienteringsklubben Södertälje-Nykvarn Orientering (SNO) og det svenske landslaget.
Karrière
I VM i orientering 2017 ble Leandersson nummer fem på den individuelle sprinten. Dagen etter var han en del av det svenske laget som ble verdensmester på sprintstafett. Leandersson løp tredje etappe på vinnerlaget som ellers bestod av Lina Strand, Jerker Lysell og Helena Jansson. I VM i orientering 2018 var han igjen på det svenske sprintstafettlaget som forsvarte sin gullmedalje på distansen. Leandersson konkurrerer også i friidrett, hvor han representerer klubben Enhörna IF.
Kanshiram Nagar (distrikt)
Kanshiram Nagar (hindi: कांशीराम नगर ज़िला, urdu: کنشی رام نگر ضلع ) er et distrikt i den indiske delstaten Uttar Pradesh. Distriktets hovedstad er Kasganj. Distriktet ble dannet 15. april 2008 ved at tehsilene Kasganj, Patiali og Sahawar ble skilt ut fra Etah.
Demografi
Ved folketellingen i 2011 var det 1,438,156 innbyggere i distriktet, mot 1,228,705 i 2001. Den urbane befolkningen utgjør 20,05 % av befolkningen.
Barn i alderen 0 til 6 år utgjorde 17,03 % i 2011 mot 20,22 % i 2001. Antallet jenter i den alderen per tusen gutter er 905 i 2011.
Ryme Intrinseca
Ryme Intrinseca er en landsby og et verdslig sogn i distriktet West Dorset i grevskapet Dorset, England. Den lokalisert omkring 6 km sør for Yeovil og kun 1,6 km vest for Yetminster. Landsbyen befinner seg på en lav åskam av cornbrash-sandstein i utkanten av dalen Blackmore Vale. Ved folketellingen i 2011 hadde landsbyen og sognet en befolkning på 115 innbyggere.
Historie
Landsbyens særegne navn henviser den indre delen, eller selve hjemmet, til herregården Ryme. Det i motsetningen til de ytre delene som en ble en gang kalt for Ryme Extrinseca.
Landsbykirken er viet til sankt Hippolytus (eller Hippolyt). Den er en av bare to kirker i England viet til denne helgenen. Hippolytus ble født i 170 og var en fangevokter med ansvar for Laurentius av Roma. Han ble så imponert av sin fang at han selv ble omvendt. Han ble senere biskop av Ostia, et av de sju suburbikarisk bispedømmene av Roma, men var motpave av pave Fabian og ble gjort til martyr i 236.
Kirkens kor og midtskip er hovedsakelig fra 1200-tallet, men arkitektonisk er de mest interessante trekkene i de uvanlige arbeidene fra 1600-tallet som omfatter østvinduet og de fleste vinduene i midtskipet, inkludert den lille trekløver som er plassert høyt for opplyse prekestol. Også fra tidlig på 1600-tallet er tårnet som har fått sin intrikate profil fra trappen. En gammel almisseskål i kirken ble berømt da den i 1938 ble returnert fra Bideford i Devon etter at den hadde blitt stjålet i kirken i 1873.
Halvard Drægni
Han begynte med saftproduksjon ved en tilfeldighet, der han fikk tak i 10 tønner med blåbær. Fra en beskjeden start i 1900 økte produksjonen raskt, og produktene fikk et godt rykte. Han reklamerte med at kongens kjøkkensjef hadde forlangt Drægnis saft til kroningsseremonien i Trondheim i 1906. Drægni var ellers en god markedsfører, og målmann, og slagordet “Alle spyr etter Drægnis safter” ble fort landskjent. Etter som produksjonen økte, flyttet han I 1920 produksjonen fra Skjolden til en nybygget fabrikk i Hermansverk i Leikanger kommune, som på folkemunne ble kalt Saften. I forbindelse med den nye fabrikken ble virksomheten gjort om til aksjeselskap, og Drægni satt som direktør i selskapet til han døde i 1950.
Christopher Stensaker
Christopher Stensaker (født 22. januar 1945 i Trondheim, død 31. juli 2018) var en norsk politiker (FrP). Han var stortingsrepresentant for Sør-Trøndelag 1997–2005.
Han var sønn av byarkitekt Christopher J.R. Stensaker og korrespondent Astrid Wakefield (født Qvam). Han giftet seg i 1970 med hud- og fotpleier Lillian Taftø. Han gikk framhaldsskole, militær forskole og yrkesrettede skoler og kurs, og arbeidet som funksjonær og butikksjef, sjåfør og maskinfører, bygningsarbeider, kjølemontør, kokk og hjelpestuert, fisker, med mer.
Han var medlem av Sør-Trøndelag fylkesting 1981–1997, fra 1984 som medlem av fylkesutvalget, og medlem av Trondheim bystyre 1988–1991. Han ledet Trondheim FrP og Sør-Trøndelag FrP i to omganger i 1980-årene.
Alumn
Alumn er et latinsk ord som brukes om tidligere studenter ved et universitet eller en høgskole, fortrinnsvis om studenter som har avlagt avsluttende eksamen. På latin er entallsformene alumnus i hankjønn og alumna i hunkjønn; alumni er flertallsform i hankjønn og kan også brukes som fellesform når det er snakk om alumner av ulike kjønn, mens alumnae (-ae uttales /ɑɪ/) er flertallsform i hunkjønn. På norsk er Språkrådets anbefaling å bruke det kjønnsnøytrale alumn i entall og alumner i flertall. Alumnus- brukes i sammensetninger som alumnusarrangement eller alumnusnettverk .
Christopher Stensaker
Han var innvalgt på Stortinget i periodene 1997–2001 og 2001–2005 og satt sin første periode i Stortingets samferdselskomité, deretter i Stortingets utenrikskomité. Han var med i Stortingets delegasjoner til Europaparlamentet og OSSEs parlamentariske forsamling. Etter at han trådte ut av Stortinget, var Stensaker varamedlem av Den Norske Nobelkomite 2006–2014.
Han døde i 2018, 73 år gammel, etter lang tids sykdom. Han ble begravet fra Børsa kirke.
Alumn
Alumnene er ved en del læresteder organisert i alumnusorganisasjoner, som gjerne arrangerer studentgjenforeningstreff og pengeinnsamlinger. Ved noen universiteter sitter representanter for alumnusorganisasjonene i universitetsstyret.
Medlemskap i en alumnusorganisasjon er ofte en selvfølge i engelsktalende land. Universitetene bruker også sitt nettverk av alumner til å samle inn penger. Ved norske læresteder er alumnusarbeid relativt nytt, og det er i liten grad økonomisk rettet. Dette har bl.a. sammenheng med at universiteter i Norge tradisjonelt er en statlig myndighet, at finansieringen kommer fra staten og at universitetet utleder mye av sin status fra statsmakten; i tillegg hadde Norge lenge bare ett universitet. I f.eks. USA er det større tradisjon for mange universiteter med ulik organisering, herunder mange private institusjoner, som konkurrerer i et marked og har svært ulike ressurser og status. I denne amerikanske konteksten blir alumnene viktigere for å bygge opp under institusjonens finansering og status enn de tradisjonelt er i Norge. Dag Rune Olsen ved UiB har uttalt at han tenker seg at kontakt med sine alumner er en viktig del av samfunnsengasjementet til et universitet, og at universitetets egne alumner kan være dets beste ambassadører, særlig med tanke på studentrekruttering, mens NTNU har beskrevet alumnusarbeid som en «møteplass for kunnskapsdeling og erfaringsutveksling mellom universitetet og samfunns- og arbeidsliv».
Spellemannprisen 1977
Spellemannprisen 1977 var den sjette utgaven av Spellemannprisen og ble delt ut lørdag 25. februar 1978 i Oslo Konserthus som ble åpnet året før. Trekkspilleren Toralf Tollefsen ble tidelt juryens hederspris «for hans utallige innspillinger som utøver og komponist, for hans innsats for å utvikle trekkspillets repertoar og å bane veien for dette instrument fra danseplass til konsertsal».
Alf Cranner og Thorbjørn Egner som vant klassene årets visesang og årets barneplate, hadde begge mottatt pris ved tidligere utdeling og ble dermed de første til å motta mer enn en Spellemannpris. Nytt av året var prisen for årets opphavsmann og en felles popklasse i stedet for to priser innen pop/rock.
Utdelingen ble overført på både radio og TV av NRK, begge steder i opptak. Rolv Wesenlund ledet utdelingen for tredje gang, mens Egil Monn-Iversen var orkesterleder for sjette gang.
Over 200 plateinnspillinger var påmeldt til utdelingen. Disse ble vurdert av en jury bestående av, Finn Jor, Kari Stokke, Terje Mosnes og Brynjar Hoff og med Yngvar Holm som jurysekretær.
Øvrige nominerte
Årets popplate:
Årets gammeldans- og folkemusikkplate:
Årets jazzplate:
Årets klassiske plate:
Årets viseplate:
Åpen klasse:
Årets barneplate:
Årets opphavsmannspris:
Acanthopteroctetidae
Acanthopteroctetidae er en liten familie av sommerfugler som hører til de mest primitive av sommerfuglene med sugesnabel (Glossata). De ligner på purpurmøll (Eriocraniidae), men skiller seg fra disse blant annet på at larvene har velutviklede bein. Det er bare beskrevet sju arter.
Utseende
Små (vingespenn 11 – 16 mm) møll med svært smale vinger. Hodet har punktøyne (ocelli) mellom fasettøynene. I likhet med purpurmøll (Eriocraniidae) har de en kort sugesnabel, men mangler muskler til å bevege denne. Forvingene har varierende mønster, ofte med en iridiserende glans. Beina har ingen sporer på framleggene, fire på mellom- og bakleggene.
Franz Retz
Franz Retz (født 13. september 1673 i Praha, død 19. november 1750 i Roma) var den 15. generalsuperior for jesuittordenen.
Acanthopteroctetidae
Levevis
Larvene til den nordamerikanske Acanthopteroctetes unifascia utvikler seg som minerer i bladene av Ceanothus (Rhamnaceae). Hunnene har et kvasst eggleggingsrør som de bruker til å stikke eggene inn i bladet. En annen amerikansk art minerer i bladene til Ribes (Grossulariaceae). Leveviset til de andre artene er ukjent.
Utbredelse
En trodde lenge at slekten Acanthopteroctetes var endemisk for vestlige Nord-Amerika, men de finnes også i Sør-Amerika og Sør-Afrika. På 1980-tallet ble det oppdaget en merkelig møll på Krim-halvøya. Den ble plassert i en ny slekt, Catapterix, og en ny familie, Catapterigidae. Den nye familien fikk ikke bred anerkjennelse, og Catapterix er nå inkludert i Acanthopteroctetidae. De to slektene er på mange måter ulike, men felles for dem er den unike morfologien til hannens kjønnsorganer.
I samlingene til Museum für Naturkunde i Berlin ble en annen Catapterix-art oppdaget i 2010. Eksemplaret kom fra Tian Shan i Kirgisistan. Det er ikke lyktes å finne flere eksemplarer, og arten ble derfor beskrevet utfra museumseksemplaret i 2016. Det er sannsynlig at en i fremtiden vil finne flere Catapterix-arter i Kaukasus, Elburzfjellene og Kopet Dag, som ligger mellom de to kjente funnstedene.
Kiley Neushul
Kiley Neushul (født 5. mars 1993) er en amerikansk vannpolospiller.
NM i friidrett 1931
Norgesmesterskapet i friidrett 1931 bestod av flere arrangementer som i 1931 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo 15.–16. august. Arrangør var Norges Friidrettsforbund. Kun menn deltok.
Kongepokalvinner ble Konrad Hauge. SK Freidig vant banneret for mesterskapets beste klubb. Dette var siste gang denne premien ble utdelt.
Følgende øvelser ble arrangert utenfor hovedmesterskapet:
110 meter hekk
Kun 2 mann med gyldig løp
Philipp Grubauer
Philipp Grubauer (født 25. november 1991) er en tysk ishockeyspiller.
Han spiller for den amerikanske klubben Washington Capitals.
Never in a Million Years
«Never in a Million Years» er en amerikansk sang, skrevet av Mack Gordon og Harry Revel.
«Never in a Million Years» ble arrangert og produsert av Hutch Davie.
B-siden var «Through the Summer».
Innspilling
Marion Rung. Utgitt på singlen Karusell KFF 413 i 1962.
Listeplassering
Versjonen til Scott lå som # 56 på den amerikanske Billboard Hot 100-listen.
Bundesliga 2003–2004
Bundesliga 2003–2004 var den 41. sesongen siden opprettelsen av ligaen. Den ble spilt i tidsrommet fra 1. august 2003 til 22. mai 2004.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Eirik Paulsen
Eirik Cecil Paulsen (født 21. mai 1970 i Stavanger) er en norsk tidligere ishockeyspiller. Han representerte Viking Ishockeyklubb. Han spilte sist for Viking Hockey i 2002, og var fast på Stavanger-Viking og Viking Ishockeyklubb på 80 og 90-tallet. Moderklubben hans var Viking Ishockeyklubb. Paulsen spilte også for Lillehammer IK sesong 1996\97 i tillegg til på Norges landslag.
Paulsen spilte 19 offisielle landskamper for Norge, og deltok under vinter-OL for Norge i 1992 i Albertville med 9.-plass.
Ptorthodius
Ptorthodius er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.
Utseende
Hannene er nokså små (gjerne 3-4 millimeter), spinkle, lysbrunlige biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene.
Levevis
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.
Utbredelse
Slekten er utbredt i den neotropiske økosonen (Costa Rica, Fransk Guyana).
Chiemgau Arena
Chiemgau Arena er et skianlegg i Ruhpolding i Tyskland. Anlegget er særlig kjent som skiskytterarena, med tre verdensmesterskap og årlige verdenscuprenn, men det har også hoppbakker, langrennsløyper og rulleskiløyper, og har blitt brukt i verdenscupen i kombinert og skihopping.
Skiskyting
Ski-Club Ruhpolding søkte i 1964 om å få bygge et toppidrettssenter for skisport. Etter mer planlegging søkte skiklubben og byen Ruhpolding i 1972 om å få lage toppidrettssenter for skiskyting, og det bayerske og tyske skiforbundet innvilget søknaden året etter. Byggingen startet i 1977, og i 1979 ble VM i skiskyting arrangert i anlegget. Siden da har langrenns- og skiskytteranlegget blitt stadig utvidet og forbedret. Chiemgau Arena hadde igjen VM i 1985, 1996 og 2012, og dessuten junior-VM i 1993. Anlegget har hatt verdenscuprenn i skiskyting årlig siden 1980.
Hoppbakkene
Den største hoppbakken, Große Zirmbergschanze (norsk: Store Zirmbergbakken), ble bygd alt i 1961 og tatt i bruk året etter. Den fikk selskap av en normalbakke, Toni-Plenk-Schanze (norsk: Toni Plenk-bakken), i 1968. Større ombygginger av disse bakkene ble gjort i 1980 og 1999. Tre mindre bakker ble bygd i 1981 og 1986. De to minste hoppbakkene har i dag plastmatter, slik at de også kan brukes i sommerhalvåret.
Storbakken har K-punkt 115 meter og bakkestørrelse 128 meter. Bakkerekorden er 133 meter, satt av Ronny Ackermann (Tyskland) under trening til verdenscupen i kombinert 1. januar 2005. Normalbakken har K-punkt 90 meter og bakkestørrelse 100 meter. Bakkerekorden er 102 meter, satt av Felix Schoft (Tyskland) 10. februar 2007. De mindre bakkene har størrelse K65 (rekord 74,5 meter, Fabian Mohrweiser (Tyskland), 18. mars 2006), K40 (rekord 45,5 meter, Janis Mohrweiser (Tyskland), 15. mars 2003) og K23 (rekord 21,5 meter, Lorenz Wegscheider (Tyskland), 3. februar 2007).
Det ble arrangert verdenscuprenn i kombinert i Chiemgau Arena (storbakken) i januar 2005, januar 2006 og på begge sider av nyttår 2006/07, samt B-verdenscup i desember 2003. Det har blitt arrangert ett verdenscuprenn i spesielt hopp i storbakken, i desember 1992, og kontinentalcuprenn i mars 2001 og mars 2003.
Stemmegjenkjenning
Stemmegjenkjenning er en biometrisk prosess for å gjenkjenne en persons stemme, det vil si å identifisere personen ved hjelp av dens karakteristikk i stemmen - på engelsk «speaker recognition». Dette må ikke forveksles med «talegjenkjenning» som er prosessen å omsette muntlig til skriftlig språk.
Verifikasjon contra identifikasjon
Verifikasjon er en prosess hvor personens stemme blir kontrollert mot den personen utgir seg til å være, på samme måte som å vise en legitimasjon. Bildet på legitimasjonen må stemme overens med ansiktet til personen.
Identifikasjon er prosessen hvor en stemme blir sjekket mot en database som inneholder mange stemmer. Stemmen som skal identifiseres må derfor være med i denne databasen. FBI i USA har allerede tatt i bruk denne metoden som kalles «Voice Print» i etterforskningen.
Blandt alle Lande
Særlig første vers av «Normandssang» er kjent:
Blandt alle Lande i Øst og Vest Er Fædrelandet mit Hjærte næst. Det «gamle Norge» Med Klippeborge Mig huer bedst.
På første halvdel av 1800-tallet ble det skrevet flere nasjonalistiske sanger med tittelen «Nordmandssang», som var uhildede (og svulstige) hyllingsdikt til den unge nasjonen Norge. I Visebog for Nordmænd fra 1837 er H. A. Bjerregaard, Lyder Sagen og T. S. Brun alle oppført med slike.
Tekst
Sangen har 23 vers. Under er gjengitt vers 1–6 og 11–13.
Normandssang.
Blandt alle Lande i Øst og Vest Er Fædrelandet mit Hjærte næst. Det «gamle Norge» Med Klippeborge Mig huer bedst.
Fra Vesterhavet til Kjølens Rand, Fra Nordishavet til Kristjanssand, Der har jeg hjemme Og kan istemme: Mit Fædreland!
Jeg elsker Eder, I gamle Fjæld Med høje Tinder og dybe Væld, Med Skog om Barmen Og Jærn i Armen Til Tidens Kvæld!
Jeg elsker Eder, I Bække smaa, I stolte Fosse, I Fjorde blaa, I Sjøer blanke, Hvis stille Tanke Kan Stjerner naa!
Jeg elsker Furu- og Bjerkelund Med Toneklangen fra Fuglemund; Og Meget aner De dunkle Graner I Vaarens Stund.
Jeg elsker Bølgen, hvor Frihed gror, De dybe Dale, hvor Freden bor, De Lier fagre, Og gyldne Agre Paa Odelsjord.
Jeg elsker Alt, som er ægte Norsk, Fra Folkelivet til Sild og Torsk, – Som fremad skrider, Omend det glider En Smule dorsk.
Jeg elsker højlig mit Modersmaal, Der klinger kraftigt som hærdet Staal, Fra Hjærtets Grunde, I Folkemunde Hos Per og Paal.
Dog mest jeg elsker det Folkefærd, Som har sit Hjem mellem Fjæld og Skjær, Hvor Unge hædre De gamle Fædre, Som bygde her.
Oliver Twist (1909)
Oliver Twist er en amerikansk stumfilm fra 1909, regissert av J. Stuart Blackton.
Handling
Historien følger den foreldreløse Oliver Twist, som møter en lommetyv i London.
Derfra slutter Oliver seg til et hjem full av unge gutter, som alle blir opplært til å stjele på vegne av mesteren deres.
Wild Water
Wild Water er en norsk musikkgruppe og ble stiftet av Daniel Brinch og Olav Verpe i 2003.
Tekstene deres er basert på åndelig refleksjoner med et tydelig religiøst budskap. Vokalist Olav Verpe bruker sin katolske bakgrunn som fundament for tekstene. Deres tredje plate That Great View inneholder syv låter som tar for seg temaer som tilsammen utgjør deres og mange andres syn på verden. Alle de fire medlemmene i Wild Water kommer fra Oslo-Øst og har viet mye tid til arbeid med barn og unge i Groruddalen. Bandet har selv uttalt at de befinner seg i en privilegert situasjon hvor du har muligheten til å være idealister og det har de planer om å være så lenge de kan.
Wild Water arrangerte sommeren 2007 minifestivalen Redd barna Rock i samarbeid med Redd Barna. Festivalen fant sted i sofienbergparken og hadde temaet Stopp volden mot barn. De deltok også under støttekonserten, Alle For Chile, som fant sted i Oslo 13. mars 2010. Alle inntektene fra konserten gikk til det jordskjelvrammede Chile.
Trichomaeus
Trichomaeus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Levevis
Larvene utvikler seg i ved av løvtrær.
Utbredelse
Arten er kjent fra den Demokratiske Republikken Kongo.
Strongylaspis
Strongylaspis er en slekt av biller som hører til underfamilien sagbukker (Prioninae) i familien trebukker (Cerambycidae).
Utseende
Middelsstore til store (20-50 millimeter), rødbrune eller brunlige trebukker. Kroppen er ensfarget og matt. Antennene er ganske spinkle og forholdsvis korte. Pronotum har vanligvis an skarp pigg på bakhjørnet. Noen arter er tett kledte med virvlende behåring.
Utbredelse
Slekten er utbredt i Amerika.
Delagrangeus
Utseende
Middelsstore, langstrakte, mørke trebukker. Antennene er så lange som eller lengre enn kroppen. Pronotum er omtrent så langt som bredt, med rundede sider. Dekkvingene er jevnbrede. Beina er forholdsvis korte, lårene er litt klubbeformede.
Levevis
Larvene lever i død ved, mest av løvtrær.
Utbredelse
Slekten er utbredt rundt Middelhavets østlige del (Hellas, Tyrkia og Kypros) og på Kanariøyene.
Danny aus den Birken
Danny aus den Birken (født 15. februar 1985) er en tysk ishockeyspiller.
Han representerte Tyskland i Vinter-OL 2018 i Pyeongchang, hvor han tok sølv.
Internasjonalen
«Internasjonalen» er en av de mest kjente sangene innen arbeiderbevegelsen, og blir sunget verden over. Den franske originalteksten, L'Internationale, ble skrevet av franskmannen Eugene Pottier i 1871. Opprinnelig ble den skrevet til melodien av La Marseillaise. Melodien som er brukt idag ble skrevet av Pierre Degeyter i 1888. «Internasjonalen» er oversatt til utallige språk, riksmålsoversettelsen ble utført av Olav Kringen i 1904, mens Ola Martinus Høgåsen står bak nynorskoversettelsen. Den omtales også som «Opp, alle jordens bundne treller». I Norge synges «Internasjonalen» blant annet i forbindelse med feiringen av 1. mai og på samlinger i partier og organisasjoner på venstresiden. Den blir nå forbundet spesielt med kommunisme og sosialisme, men brukes også av sosialdemokratiske bevegelser og fagorganisasjoner.
Den russiske versjonen ble brukt som nasjonalsang i Sovjetunionen fram til 1944, da den ble avløst av Hymne til Sovjetunionen. Internasjonalen har blitt brukt som patriotisk sang i en rekke land med et sosialistisk eller kommunistisk styre.
Sangtekst
Sangteksten på fransk, norsk og engelsk. Den norske gjendiktningen er foretatt av Olav Kringen.
Caroline Clark
Caroline Clark (født 28. juni 1990) er en amerikansk vannpolospiller.
Hun representerte USA under Sommer-OL 2016 i Rio de Janeiro, der hun tok gull i kvinnenes turnering.
Jørstadmoen leir
Jørstamoen leir er en militærbase for flere av hærens avdelinger som ligger i tettstedet Jørstadmoen.
Avdelinger
Jørstadmoen leir huser følgende avdelinger:
Historie
Jørstadmoen har vært brukt som ekserserplass siden 1700-tallet, men det var først på slutten av 1800-tallet Jørstadmoen ble leir med fast bygningsmasse.
Leiren ble brukt til internerings- og flyktningleir flere ganger under første verdenskrig og mellomkrigsårene.
Under andre verdenskrig ble leiren sterk utbygd av okkupasjonsmakten. Den fungerte da som infanterileir og lasarett for tyske avdelinger. En stor fangeleir for sovjetiske krigsfanger var tilknyttet leiren.
Sambandet preget Jørstadmoen fram til avdelingen i 2005 ble erstattet av et nytt felles kompetansesenter; FK KKIS. FK KKIS ivaretar sambands-, kommando- og kontrollinformasjonssystemer for hele Forsvaret, for hær, sjø, luft og HV.
Fangeleiren og krigskirkegården
Jørstadmoen er blant annet kjent for lærerinterneringen; i 1942 ble 686 lærere internert på Jørstadmoen av NS-regimet før videre deportering til Nord-Norge.
Senere ble leiren brukt til internering av sovjetiske krigsfanger før de ble deportert til andre fangeleirer rundt om i Norge. Fangeleiren på Jørstadmoen het Standort Jørstadmoen og var en av de fire store hovedleirer for sovjetiske krigsfanger. I okkupasjonsmaktens terminologi het den Stalag 303 («hovedleir 303»), og var beregnet på 30000 mann, med skiftende antall fanger.
Anslagsvis 70 000 fanger var innom leiren, 954 av disse mistet livet under oppholdet og ligger gravlagt på Jørstadmoen krigskirkegård like utenfor leirområdet.
Stalag 303 hadde flere tilknyttede underleirer, bl.a. en dødsleir på Mellom Bolærne i Færder kommune. Syke krigsfanger ble sendt dit for å dø.
Ernst Føyn
Johan Ernst Fredrik Føyn (født 28. mars 1904 i Kristiania, død 2. november 1984) var en norsk kjemiker og oseanograf. Han ble i 1964 utnevnt til professor av oseanografi ved Universitetet i Oslo. Hans forskning var sentrert rundt radioaktiviteten til havvann, samt forurensning i havet. Han utviklet en metode for rensing av kloakk ved hjelp av elektrolyse.
Leon Draisaitl
Leon Tim Draisaitl (født 27. oktober 1995) er en tysk profesjonell ishockeyspiller som for tiden er assisterende lagkaptein for den canadiske klubben Edmonton Oilers i National Hockey League (NHL). Han ble draftet av Oilers som nummer tre i første runde av NHL Entry Draft 2014. Han er, sammen med Tim Stützle, den høyest draftede tyske spillerne i NHL-historien.
Internasjonalt har Draisaitl representert Tyskland ved fem VM-turneringer samt på aldersbestemte landslag. I 2016 representerte han Team Europe under World Cup i ishockey 2016.
Draisaitl er sønn av den tyske tidligere landslagsspilleren Peter Draisaitl som representerte Vest-Tyskland og Tyskland i 146 landskamper, blant annet sju VM-turneringer, én World Cup i ishockey (1996) og tre OL-turneringer (1988, 1992 og 1998).
Storbyen
Storbyen kjøpesenter i Sarpsborg, som åpnet første gang i 1999. Senteret er en viktig pådriver for økt aktivitet i sentrum av byen, og har fått internasjonal anerkjennelse for sin arkitektur.
Neuschwanstein (meteoritt)
Meteoritten Neuschwanstein falt ned over området Füssen i Bayern nær Schloss Neuschwanstein ved den tysk-østerrikske grense, den 6. april 2002 klokken 22:20.
Storbyen
Senteret har et samlet areal på 33 000 kvadratmeter, og rommer blant annet 75 butikker, legesenter, vinmonopol, en lokal radiostasjon, bank og flere serveringssteder. Senteret har gode parkeringsforhold i to separate parkeringshus: Ett over Sarpsborg bussterminal, som ligger tilknyttet senteret, og ett under Sarpsborg Torg, også det næreste nabo til senteret. Til sammen har de to parkeringshusene 570 parkeringsplasser. Bussterminalen tilknyttet senteret er regionens travleste knutepunkt for busser.
Neuschwanstein (meteoritt)
Den opprinnelige meteoren gikk i oppløsning ca. 22 km over jordoverflaten. Bitene spredde seg over et felt på flere kvadratkilometer, men tre store og en del små stykker er funnet. Massen utgjør i underkant av 6 kilo. Neuschwanstein er av et materiale kalt Enstatit-Chondrit (Type EL6). Funnet er gjort på basis av simultanfotografering av banen, med matematisk beregning av hvor en skulle søke. Dette var den fjerde meteoren på verdensbasis som ble funnet med denne metoden – og den første i Tyskland.
Storbyen
Senteret omsatte for 685 millioner kroner i 2010.
Sektor EiendomsUtvikling forvalter senterer på vegne av Vital Forsikring som kjøpte Storbyen i 2001.
Marius Rath
Marius Rath (født 27. mai 1970 i Oslo) er en norsk tidligere ishockeyspiller. Han representerte Vålerengens Idrettsforening.
Catfights and Spotlights
Catfights and Spotlights er det sjette studioalbumet til Sugababes, utgitt i oktober 2008.
Marius Rath
VIF Hockey
Marius Rath er oppvokst på Rødtvet i Oslo og er sønn av Einar Rath en tidligere målvakt og materialforvalter for Vålerenga. Rath har kun spilt for Vålerenga. Og Rath fikk debuterte for Vålerenga i 1986. Hans første mål kom 11.januar 1987, i en alder av 16 år og 228 dager gammel, da Vålerenga gikk på tidenes stjernesmell og tapte 12-2 mot Furuset på Jordal Amfi. Rath har 465 seriekamper og 14 sesonger. Og er Norgesmester 8. ganger :1987, 1988, 1991, 1992, 1993, 1998, 1999, 2003.
Norge
Rath spilte 42 offisielle landskamper for Norge, og deltok under vinter-OL for Norge i 1992 i Albertville med niendeplass, og i 1994 på Lillehammer med ellevteplass.
Cydistus
Cydistus er en slekt av selvlysende biller som bare finnes i Asia.
Utseende
Middelsstore (hannene 7,5-9 millimeter) biller, de larvelignende hunnene størst. Hannene er avlange, med et stort hode og store fasettøyne. Antennene er 12-leddete og fjærformede. Brystskjoldet (pronotum) er omtrent firkantet. Dekkvingene er myke, de dekker ikke hele flygevingene, og ikke de bakerste bakkroppsleddene. Bakkroppen er lang og kjegleformet. Beina er ganske lange og tynne. Hunnene er ukjente, men det er sannsylig at de er larvelignende.
Utbredelse
Slekten er kjent fra Tyrkia, Syria og Iran.
Systematisk inndeling
Familieplasseringen til underfamilien Cydistinae synes uavklart.
Kongebjørka
I 1955 avduket Kong Haakon en minnetavle ved bjørka.
Selve treet ble ødelagt av vandaler i 1981, men et nytt ble plantet av Kong Olav i 1982. Under Nyttårsorkanen 1. januar 1992 ble det nye treet ødelagt, men et nytt ble plantet av Kong Harald senere samme år. Samtidig ble steinstøtten med relieff av Bratlands bilde supplert med en steinstøtte til minne om Kong Olav, med et dikt av Knut Ødegård.
Fredslunden, som ligger like ved bjørka, ble innviet i 1997.
Leo Gestel
Leo Gestel (født 22. november 1881 i Woerden, død 26. november 1941 i Hilversum) var en nederlandsk maler. Han eksperimenterte innenfor flere kunstretninger i samtida, deriblant pointillisme, fauvisme, kubisme, ekspresjonisme, futurisme og postimpresjonisme. Leo Gestel var sammen med Piet Mondrian blant de ledende kunstnerne i nederlandsk modernisme. Han arbeidet også som illustratør og med freskomaleri og litografi.
Faren Willem Gestel var også billedkunstner.
Photoctus
Photoctus er en slekt av lysbiller.
Utbredelse
Slekten er utbredt i Sørt-Amerika (Bolivia).
Rolf Martin Snustad
Rolf Martin Snustad (født 28. desember 1976) er en norsk musiker fra Hommelvik i Trøndelag. Snustad spiller saksofon i bandene Hopalong Knut, Samvirkelaget, Northern Star Groove Alliance og Spidergawd.
Han er utdannet cand.philol. med hovedfag i musikk fra NTNU. Sammen med Asle Gauteplass driver han Jabbsaft Booking som booker konserter blant annet for bandene Samvirkelaget, Gatas Parlament og Hopalong Knut.
Joshua Mqabuko Nkomo internasjonale lufthavn
Joshua Mqabuko Nkomo internasjonale lufthavn er en flyplass i Bulawayo, Zimbabwe Det er tre flyselskaper som opererer på flyplassen. Air Zimbabwe, South African Airways og Fly Kumba. Flyplassen var tidligere kjent som Bulawayo Airport, men ble omdøpt til Joshua Mqabuko Nkomo International Airport i 2000 for å hedre Joshua Nkomo, grunnlegger og tidligere leder av ZAPU og visepresident i Zimbabwe, som døde i 1999. Det nye flyselskap Fly Kumba er det første lavprisflyselskap i Zimbabwe og det har planer om ruteutvidelser og vil fly til flere innenlands destinasjoner.
Diringsiella
Utseende
En middelsstor, avlang, gul og svart trebukk. Antennene er nokså kraftige, litt lengre enn kroppen, med nokså lange hår på innersiden. Pronotum er omtrent så langt som bredt, svart med et gult kors i midten, sidene nesten rette med en liten, butt tann midt på. Dekkvingene er omtrent jevnbrede, svarte i begge ender og gule på midten, met et par lave, opphøyde lengderibber. Beina har litt klubbeformede lår.
Levevis
Larvene lever i død ved, mest av løvtrær.
Utbredelse
Arten er utbredt i det sørlige Brasil.
Patrick Reimer
Patrick Reimer (født 10. desember 1982) er en tysk ishockeyspiller.
Han representerte Tyskland under Vinter-OL 2018 i Pyeongchang, hvor han tok sølv.
Lynx (snøskuter)
Lynx er en snøscooter-type som blir produsert i Finland av det kanadiske firmaet Bombardier (BRP) i Finland. Tidligere var Lynx en finsk snøscooter og het Valmet Lynx.
Slagere
Den første modellen fra Lynx var Valmet Lynx som hadde en 350 cm³ motor fra Sachs.
Modeller
Sport
Deep Snow Sport
Crossover
Touring
Utility
2011 Modeller
Crossover
Touring
Utility
Yannic Seidenberg
Yannic Seidenberg (født 11. januar 1984) er en tysk ishockeyspiller.
Han representerte Tyskland under Vinter-OL 2018 i Pyeongchang, hvor han tok sølv.
Missiologi
Missiologi, eller misjonsvitenskap, er et felt innen kristen praktisk teologi som beskjeftiger seg med det kristne misjonsoppdrag, og studerer og utdanner i forskjellige misjonsmetoder. Studiet er tverrfaglig ikke bare ved at det trekke inn mange teologiske fag, men også reflekterer over misjonsarbeide i lys av antropologi, historie, geografi, kommunikasjonsvitenskap, komparativ religion, kristen apologetikk, metodologi og mellomkirkelige relasjoner.
Missiologi ble utskilt som en egen disiplin først mot slutten av 1800-tallet. Men selv om fagbegrepet ikke oppstod der, var det betydelig missiologisk refleksjon i forbindelse med den kristne trosforkynnelse i ikke-kristne områder i mange århundrer før da. Misjonærene nøyde seg ikke med å gi dåpsopplæring og døpe, og å bygge kirker og opprette menigheter; det var vanlig at de satte seg relativt grundig inn i de lokale religioner,  kulturer og språk. For eksempel var det ikke en vestlig handelsmann, men en misjonær, som først satte seg inn i, oversatte og gjorde Europa kjent med konfucianismen og den store kinesiske kultur (den italienske jesuittpateren Matteo Ricci), og det var ikke en geograf eller oppdagelsesreisende, men den skotske misjonæren David Livingstone som ble den første europeer som krysset Afrika. I deres fotspor fulgte misjonærer som i forbindelse med sin innsats som forkynnere arbeidet som lingvistikere, geografer, etnologer og så videre.
En av de mest krevende oppgaver for missiologien er å foreta en grenseoppgang mellom det som må anses som essensielt for kristentroen og dets uttrykk og følgelig uavvendelig uansett kulturell sammenheng, og hva som er rent kulturelle uttrykk for kristendom og som dermed kan tilpasses (adaptasjon, inkulturasjon) fra kulturkrets til kulturkrets. Uenighet om disse grensene har hatt alvorlige følger som tildels har satt misjonen sterkt tilbake, jamfør for eksempel ritestriden i Kina og til dels ritestriden i India.
Kaleigh Gilchrist
Kaleigh Gilchrist (født 16. mai 1992) er en amerikansk vannpolospiller.
Hun representerte USA under Sommer-OL 2016 i Rio de Janeiro, der hun tok gull i kvinnenes turnering.
Palais-Royal
Slottet ble tegna av Jacques Lemercier og bygd for kardinal Richelieu i 1629, som i sin tur overdrog det til den franske kronen. Palais Royal har stort sett ikke vært kongebolig. Etter at Ludvig XIII døde, bodde dronningmora Anne av Østerrike, kardinal Mazarin og den unge Ludvig XIV her. Senere ble slottet brukt av yngre sønner av Huset Bourbon.
Ludvig Philip II åpna under revolusjonen slottshagen for publikum, og fikk dermed kallenavnet «Philippe-Egalité». Han fikk også regulert kvartalene rundt hagen med «gallerier», der butikker og casinoer etter hvert flyttet inn og prostitusjonen blomstret. Ved hver ende av galleriene var det et teater; her oppførte bl.a. Molière sine stykker og Jean-Baptiste Lully sine operaer. I det ene teatret holder i dag det franske nasjonalteatret, Comédie-Française, til.
Under februarrevolusjonen i 1848 inntok folkemassene slottet og plyndret det.
I dag huser Palais Royal Conseil d'État, konstitusjonsrådet og kulturdepartementet. Galleriene langs hagen har småbutikker, restauranter og kunstgallerier. Bygningen lengst bak i hagen eies av det franske nasjonalbiblioteket, men samlingene er flyttet andre steder.
Embrikstrandia
Embrikstrandia er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten er oppkalt etter den norske entomologen Embrik Strand.
Utseende
Ganske store, nokså robuste, svarte trebukker. Denne slekten har ikke påfallende metallglans. Antennene er omtrent så lange som kroppen, ofte er den indre delen svart, den ytre lyst gulaktig. Pronotum er sekskantet sett ovenfra. Dekkvingene er jevnbrede eller litt avsmalnende bakover, avrundet litt før bakroppsspissen slik at denne stikker litt ut bak, med et bredt, gult eller oransje tverrbånd eller brunrøde ved roten. Beina er slanke og oftest mørke.
Levevis
Larvene utvikler seg i ved av løvtrær.
Utbredelse
Slekten er utbredt fra Myanmar, Laos, Vietnam og det sørlige Kina.
Hugh Marlowe
Hugh Marlowe (født Hugh Herbert Hipple 30. januar 1911, død 2. mai 1982) var en amerikansk skuespiller.
Biografi
Hugh Herbert Hipple ble født 30. januar 1911 i Philadelphia. Skuespillerkarrieren hans startet på teaterscenen på Pasadena Playhouse i California på 1930-tallet. Han hadde sin filmdebut i Brilliant Marriage i 1936. Deretter spilte han blant annet i Meet Me in St. Louis (1944), Nerver av stål (1949), Alt om Eva (1950), Ultimatum til jorden (1951), Earth vs. the Flying Saucers (1956), Elmer Gantry (1960), Fuglemannen på Alcatraz (1962) og Syv dager i mai (1964). Han hadde også en fast rolle i TV-serien Another World fra 1969 og frem til sin død. Marlowe døde 2. mai 1982 i New York av hjerteinfarkt.
Harrelv naturreservat
Harrelv naturreservat er et naturreservat i Tana kommune i Finnmark. Området ble opprettet i 2007 og har et areal på 683 dekar. Naturreservatet er opprettet for å bevare et tilnærmet urørt lauvskogområde.
Rulleskøyter
Rulleskøyter fins i tre hovedformer. Den ene er quad skates, med fire hjul fordelt på to par foran og bak. Den andre typen er inline skates, som har tre til fem hjul, vanligst 4, i en rekke, og dermed mer tilpasset samme gangmåte og teknikker som isskøyter. Den tredje er aggressive inline, med små hjul og stiv og solid sko som benyttes til fristil, hopp og triksing i rampe eller andre egnede steder.
Det finnes også en variant mellom vanlig inline og aggressive kalt «Freeskates». Disse er populære blant de som vil ha en skøyte som tåler hopp og triks og samtidig lett å manøvrere. «FreeSkates» passer godt for inline hockey, rollersoccer og freestyle skating.
Deler
En standard rulleskøyte består av «booten», eller skoen, en «frame» som holder hjulene på plass, hjul og kulelagre som får de til og gå rundt, så har man en soulplate/frame på aggressive skøyter som gjør at man har et underlag til å gjøre forskjellige triks på.
Historie
Rulleskøyter ble inrodusert i 1740-årene, men det var først den belgiske oppfinneren Jean-Joseph Merlin som utformet skøyter med flere små hjul på rekke etter hverandre i 1760-1780. Quadskøyter med to par hjul ble konstruert i USA i 1860-årene. Disse var lettere å manøvrere og holde balansen på, og tok nær hele markedet for fritidsskøyter i en rekke år. For sommertrening for vinteridrettsutøvere ble inline-skøytene fortsatt brukt. I USA rundt 1980 kom en moderne inline-skøyter med 3 til 5 langsgående hjul og stødigere sko for ankelstøtte. De fikk navnet rollerblades etter varemerket Rollerblade.
Konkurranser
Det ble begynt konkurranser med rulleskøyter allerede i 1890-årene. I 1924 ble det etablert et internasjonalt rulleskøyteforbund, Fédération Internationale de Roller Sports (FIRS).
Siden 1936 er det arrangert egne verdensmesterskap med rulleskøyter, VM i hurtigløp, kunstløp og rulleskøytehockey. Rulleskøytehockey spilles med 5 spillere per lag på en 60 × 30 meter bane. Rulleskøytehockey var olympisk demonstrasjonsidrett i 1992 og er i Norge organisert i Norges Ishockeyforbund. Hurtigløp går på rundbane med ulike distanser, eller i gater. Denne formen er organisert i Norges Skøyteforbund.
Konkurranser i aggressive, hvor man utfører ulike hopp og akrobatisk triksing foregår gjerne i spesielt utformede parker, med ramper, gelendre og hopp, eventuelt i en halfpipe. Her deles anleggene med rullebrettkjørere og sykler for triksing.
Roller derby, en relativt ny rulleskøytesport, kom til Norge tidlig på 2010-tallet. Det finnes noen få norske klubber, der noen er organisert i Norges Skøyteforbund, som spiller internasjonale kamper.
Eksterne lenker
Roller skating fa:پالیزه גלגיליות Wrotkarstwo Rullaluistelu 轮滑
Zuberoa
Zuberoa (zuberisk baskisk: Xiberoa eller Xiberua, gasconsk: Sola) er en av det historiske Baskerlands syv provinser og en del av det franske departementet Pyrénées-Atlantiques.
Treff 4
Treff 4 er det fjerde albumet i Treff-serien, og det siste som ble utgitt på RCA International. De neste platene skulle komme ut på Arve Sigvaldsens eget plateselskap Talent Produksjon. Denne fjerde utgaven kom i salg i 1972, og foruten de faste artistene som Inger Lise Rypdal, Gro Anita Schønn og Stein Ingebrigtsen, deltok også Nordre Sving og Howards, samt Terje Fjærns orkester. Det var kjente poplåter som Eurosongvinneren «Après toi», Cat Stevens' «Morning Has Broken» og en «Treff special med sekkepiper» som fremførte «Amazing Grace».
Meritxell Mateu i Pi
Meritxell Mateu i Pi (født 29. januar 1966) er en andorransk diplomat og politiker for Partit Liberal d'Andorra. Hun har vært ambassadør og var Andorras utenriksminister fra 2007 til 2009.
Liv og virke
Mateu har lisensiatgrad i internasjonal politikk og mastergrad i historie.
Mateu har vært sitt lands ambassadør til Frankrike (1995–1999), UNESCO og Europarådet (1997–1999), Den europeiske union (1997–2005) samt Belgia, Luxembourg og Nederland (1997–2005). Fra 2005 til 2007 var hun minister for bolig, høyere utdanning, forskning og utdanning. I 2007 ble hun utenriksminister, en statsrådspost hun beholdt til 2009.
Ola T. Lånke
Ola Torgeir Lånke (født 18. mars 1948 i Rennebu) er en norsk prest og politiker (KrF). Han var stortingsrepresentant for Sør-Trøndelag fra 1993 til 2009 og ordfører i Rennebu kommune fra 2011 til 2015.
Biografi
I sin tid på Stortinget arbeidet Lånke lengst og mest med kultur- og mediaspørsmål. Han var saksordfører for ulike saker som ABM-meldingen (arkiv, bibliotek og museum), for Operasaken i flere omganger, opprettelsen av digitalt bakkenett for fjernsyn og utflytting av statlige tilsyn m.fl..